Държавен вестник, бр. 30, 2024 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  30
3. да установяват и да поддържат връзка 
със съседните медицински екипи.
(9) При ползването на басейни, упраж­
няването на водни спортове, ползването 
на гребни и моторни плавателни съдове и 
други водноатракционни услуги се спазват 
изискванията на Наредбата за детските и 
ученическите туристически пътувания с 
обща цена, инициирани от институциите в 
системата на предучилищното и училищното 
образование, приета с Постановление № 365 
на Министерския съвет от 2016 г. (ДВ, бр. 103 
от 2016 г.), и на Наредбата за плаването и 
граничния режим във вътрешните морски 
води, в териториалното море и във вътреш­
ните водни пътища на Република България 
на български и чуждестранни яхти, лодки и 
други плавателни средства за спорт, туризъм 
и развлечение, както и извършване на водно­
атракционни услуги с тях.
Раздел VI
Задължения на лицата, ползващи водните 
площи
Чл. 36. Посетителите на водни площи са 
длъжни:
1. да се къпят само в зоната на спасяване 
на максимално обезопасените водни площи и 
да не преминават зад ограничителните жълти 
плаващи знаци;
2. да спазват флаговата сигнализация;
3. задължително да обличат предоставе­
ните им спасителни жилетки при обучение 
и практикуване на водни спортове и при из­
ползване на плавателни съдове и съоръжения 
с развлекателна цел;
4. да не претоварват плавателните съдове;
5. да не скачат от плавателни съдове и 
брегови съоръжения, непригодени за тази цел;
6. да не се доближават до движещи се и 
закотвени плавателни съдове;
7. да не ползват гребни и моторни плава­
телни съдове в зоната, определена за къпане;
8. да не преместват и да пазят от повреждане 
табелите, информационните табла, плаващите 
знаци, сигналните средства и спасителните 
съоръжения;
9. да не замърсяват водата и крайбрежните 
площи;
10. да не влизат във водата след консумация 
на алкохол и/или когато са под въздействието 
на психоактивни вещества;
11. да спазват указанията на спасителите 
и правилата и задълженията при ползване на 
водната площ, посочени на информационните 
табла;
12. да не допускат във водата деца под 
12-годишна възраст без придружител.
Допълнителна разпоредба
§ 1. По смисъла на тази наредба:
1. „Басейни за обществено ползване“ са 
басейни, комплекси и водни паркове за плу­
ване, спортни и развлекателни цели.
2. „Води на сушата“ са повърхностнотечащи 
води – реки, езера, язовири и микроязовири 
и открити канали. 
3. „Водна площ“ е обособена част от теча­
щите или стоящи води на сушата, преходните 
и крайбрежните морски води.
4. „Водноатракционни услуги“ са услугите 
по смисъла на § 1, т. 1 от Наредбата за пла­
ването и граничния режим във вътрешните 
морски води, в териториалното море и във 
вътрешните водни пътища на Република 
България на български и чуждестранни яхти, 
лодки и други плавателни средства за спорт, 
туризъм и развлечение, както и извършване 
на водноатракционни услуги с тях.
5. „Изходна линия“ е линията по смисъла 
на чл. 6 от Закона за морските пространства, 
вътрешните водни пътища и пристанищата 
на Република България.
6. „Крайбрежни морски води“ са водите, 
намиращи се между бреговата линия и ли­
нията, всяка точка на която е на отстояние 
една морска миля (1852 m) от най-близката 
точка на изходната линия, от която се измерва 
широчината на териториалното море, като в 
устията на реките се разширява до границата 
на пресните води.
7. „Лесно и обществено достъпни водни 
площи“ са водните площи или участъците от 
тях, които се намират в границите на насе­
лените места или селищните образувания, в 
близост до тях или в райони, към които има 
повишен туристически или друг обществен 
интерес.
8. „Организатор на детски и ученически 
отдих и туризъм“ са институциите в системата 
на предучилищното и училищното образова­
ние, друго заведение за деца или лице, които 
имат право да предоставят съответните ус­
луги, включително резидентна грижа за деца 
по смисъла на § 1, т. 15 от допълнителните 
разпоредби на Закона за социалните услуги.
9. „Плажни принадлежности“ са принад­
лежности по смисъла на § 1, т. 6 от допълни­
телните разпоредби на Закона за устройството 
на Черноморското крайбрежие.
10. „Преходни води“ са полусолени по­
върхностни води в близост до речни устия и 
морски води.
11. „Спасителен буй“ е поддържащо и извли­
чащо спасително средство, посредством което 
се избягва прекият контакт с пострадалия.
12. „Спасителен буй – тип „пура“ е гъвкаво 
и продълговато плаващо тяло, направено от 
микропорест материал. В единия си край то е 
свързано посредством въже с приспособление 
за поставяне през рамото на спасителя.
13. „Спасителен буй – тип „торпедо“ е ци­
линдрично плаващо твърдо тяло, изработено 
от пластмасов материал, с ръкохватки по 
краищата. В единия си край то е свързано 
посредством въже с приспособление за по­
ставяне през рамото на спасителя.